Poljska narodna partija-Piast
<s>Poljska narodna partija-Piast (Polskie Stronnictwo Ludowe-Piast, akronim: PNP-Piast) bila je politička partija, osnovana u decembru 1913.</s><s>Nastala je kao rezultat podjela u galicijskoj Narodnoj partiji od strane aktivista okupljenih oko časopisa Piast i aktivista iz Saveza nezavisnih, koji su se ranije odcjepili od Narodne partije.</s>

<s>Karakteristika i historija</s>

<s>Za Prvog svjetskog rata članovi PNP-Piasta surađivali su sa poljskim Nacionalnim komitetom i pomogali regrutaciju - Poljskih legija.</s><s>Pred kraj rata 1917. partija je shvatila da je Austro-Ugarskoj došao kraj, pa je približila svoju politiku Partiji narodne demokracije, pa je u oktobru 1918. bila i suosnivač Komisije za likvidaciju (Austro-Ugarske).</s>

<s>U periodu nakon rata 1918.-1919.</s><s>Partiji-Piast pridružio se dio članova Narodnog Saveza iz Kongresne Poljske, Saveza seljaka iz Velikopoljske i Pomeranije i nešto članova iz Poljske narodne partije-Oslobođenje.</s>

<s>Baza Poljske narodne partije-Piast bili su seljaci, koji su u to vrijeme bili većina, pa je i PNP-Piast bio najsnažnija partija u Sejmu.</s><s>Kao centristička partija par puta je sudjelovala u formiranju koalicijskih vlada.</s><s>Tako su 1923. i 1926. zajedno sa  zajedno sa Narodnim i  Kršćanskim demokratima formirali vladu, a njezin predsjednik Wincenty Witos je tri puta bio premijer (1920.-21, 
1923, 1926).</s>

<s>Nakon 1926. kad je vlast preuzela diktatorska - Sanacja, PNP-Piast je otišao u opoziciju, pa su njeni članovi i lideri hapšeni i zatvarani, a nakraju 1930. i osuđeni na procesu u Brestu.</s>

<s>PNP-Piast se zalagao za parlamentarnu demokraciju, kršćanske vrijednosti i agrarnu reformu, ali uz obeštećenje bivših vlasnika.</s><s>Jedan od glavnih ciljeva partije bilo je zadrugarstvo.</s>

<s>Partija je izdavala novine; Piast, Wola Ludu, Gazeta Ludowa, Włościanin i Gazeta Grudziądzka, a njeni lideri su bili; Jakub Bojko, Wincenty Witos, Maciej Rataj i Władysław Kiernik.</s>

<s>Poljska narodna partija-Piast se 1931. udružila sa Poljskom narodnom partijom-Oslobođenje i 
Poljskom seljačkom partijom i tako formirala Poljsku narodnu partiju.</s>

<s>Izvori</s>

<s>Vanjske veze</s>

<s>Polskie Stronnictwo Ludowe „Piast” (na portalu Encyklopedia PWN)</s>

<s>Političke stranke u Poljskoj</s>

